Anatolijs Baņņiks

Anatolijs Baņņiks (;  Sumu apgabals —  Štraubinga) bija Ukrainas šahists.

 Biogrāfija 
Piedzimis tagadējā Sumu apgabala Vozdviženskas ciemā, bet skolas gadus pavadījis Kijivā, kur arī iemācījies spēlēt šahu. Jau 1940. gadā, astoņpadsmit gadu vecumā debitējis Ukrainas šaha čempionāta finālā, kur gan bijis jāsamierinās ar pēdējo vietu.12 Championship of Ukraine - Kiev 1940
Labi sāktos šahista karjeru pārtaucis Otrais pasaules karš, tikai 1944. gada novembrī izdodas atgriezties šaha turnīros, piedaloties Ukrainas šaha čempionātā un dalot 3.-6. vietu.

No 1940. gadu beigām līdz 1960. gadu vidum Baņņiks bija viens no vadošajiem Ukrainas šahistiem. Piecas reizes uzvarējis Ukrainas šaha čempionātu finālos (1945, 1946, 1951, 1955, 1964).15 Championship of Ukraine - Kiev Summer 1946 PSRS šaha čempionātu finālos viņš piedalījās septiņas reizes, labāko rezultātu sasniedzot 1962. gadā Erevānā, kad kopā ar Ļevu Aroņinu dalījis 7.-8. vietu (uzvarējis Viktors Korčnojs).

1945. gadā Maskavā kopā ar Vasiliju Panovu dalījis pirmo vietu PSRS sporta biedrības Nauka šaha čempionātā. Divas reizes pēc kārtas uzvarējis PSRS sporta biedrības Spartak šaha čempionātos: 1961. gadā Sočos dalījis 1.-3. vietu ar Anatoliju Lutikovu un Alekseju Suetinu, bet 1962. gadā Minskā atkārtojis šo panākumu. 1981. gadā Erevānā šaha veterānu turnīrā dalījis 1.-2. vietu ar Dāvidu Bronšteinu.

Pārstāvējis Ukrainas PSR šaha izlasi PSRS komandu šaha čempionātos, kuros piedalījies 8 reizes (1948-1958, 1960-1963).OlimpBase :: Soviet Team Chess Championship :: Anatoly Bannik PSRS komandu šaha kausa izcīņā piedalījies 4 reizes (1952-1954, 1964-1966).OlimpBase :: Soviet Team Chess Cup :: Anatoly Bannik

Tā kā staļinisko represiju laikā bija gājis bojā Baņņika tēvs, tad PSRS laikos viņam neļāva spēlēt ārzemju turnīros. Pēc PSRS sabrukuma 1990. gadu otrajā pusē pārcēlies uz dzīvi Vācijā. Tur spēlējis dažādos vietējos šaha turnīros. 2000. gadā Landshūtē 79 gadu vecumā piedalījies Lejasbavārijas šaha komandu meistarsacīkstes.

 Atsauces 

 Ārējās saites 

Kategorija:1921. gadā dzimušie
Kategorija:2013. gadā mirušie
Kategorija:Sumu apgabalā dzimušie
Kategorija:PSRS šahisti
Kategorija:Ukrainas šahisti
Kategorija:Vācijas šahisti